

|  |  |  |
| --- | --- | --- |
|  | **СТОЛИЧНА ОБЩИНА** |  |

*София 1000, ул. „Московска” № 33; тел. 9377261;* [*www.sofia.bg*](http://www.sofia.bg)



ДО

Г-Н ТОМА БЕЛЕВ

ОБЩИНСКИ СЪВЕТНИК

СТОЛИЧЕН ОБЩИНСКИ СЪВЕТ

ЧРЕЗ Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

Относно: *Питане с рег. № СОА21-ВК66-2026/01.03.2021 г.*

**Уважаеми г-н Белев,**

В отговор на поставените въпроси Ви предоставям информация за проекти, финансирани от ЕС в отделните направления на Столична община:

* Направление „Дигитализация, иновации и икономическо развитие“- в Приложение №1;
* Направление „Финанси и здравеопазване“- в Приложение № 2;
* Направление „Обществено строителство“- в Приложение № 3;
* Направление „Европейски политики, международна дейност и туризъм“- в Приложение № 4;
* Направление „Транспорт и градска мобилност“- в Приложение № 5;
* Направление „Зелена система, екология и земеползване“- в Приложение № 6;
* Направение „Социални дейности и интеграция на хора с увреждания“- в Приложение № 7;
* Направление „Култура, образование, спорт и младежки дейности“- в Приложение № 8;
* Направление „Архитектура и градоустройство“- в Приложение № 9.

Изпълнението на проекти финансирани от ЕС, ЕИП и други небюджетни източници следва стриктно правилата и указанията на съответната финансираща програма и е съобразено с общите и специфични условия към съответните договори за предоставяне на безвъзмездна финансова помощ. При изпълнение на всички проекти се спазват утвърдените бюджетни принципи, а именно: единство и точност; балансираност; ежегодност; разчетна единица на бюджета; универсалност; специфичност на разходите; добро финансово управление; прозрачност.

В допълнение, СО прилага утвърдените със заповед № СОА19-РД09-2939/31.12.2019 г. (актуализирани със Заповед № СОА20-РД09-2631/20.10.2020 г.) Вътрешни правила за финансово управление и контрол на Столична община. Същите са издадени въз основа както на Закона за финансовото управление и контрол в публичния сектор, така и съобразно Методическите насоки по елементите на финансово управление и контрол, утвърдени със Заповед на министъра на финансите № ЗМФ 184/06.03.2020 год. и в съответствие с нормативните изисквания и приложимите регламенти на Европейския съюз.

Съгласно чл. 17 от Вътрешните правила за финансово управление и контрол на Столична община, поемането на всяко задължение и извършването на разход по проекти подлежат на предварителен контрол и съгласуване между съответните отговорни направления в СО и финансовите контрольори чрез подписване на контролни листи по образец- съответно №6 за извършване на предварителен контрол от директор на дирекция, отдел, звено за поемане на задължение по оперативни проекти и програми, финансирани със средства от фондовете на Европейския съюз и по други общностни, международни и национални програми, проекти и споразумения и №7 за осъществяване на предварителен контрол от финансовия контрольор за извършване на разхода по оперативни проекти и програми, финансирани със средства от фондовете на Европейския съюз и по други общностни, международни и национални програми, проекти и споразумения.

Приложения:

 

**С УВАЖЕНИЕ,**

